મુંબઈ, 26 જુલાઈ : વિનય પાઠક, રણવીર શૌરી, રવિ કિશન જેવા કૉમેડીના મહારથીઓ હોવા છતાં સશાંત શાહની કૉમેડી ફિલ્મ બજાતે રહોમાં કૉમેડીના નામે કંઈ પણ ન દેખાયું. બજાતે રહોમાં પુનઃ એક વાર તુષાર કપૂરે નિરાશ કર્યાં અને વિશાકા સિંહ સાથે તેમના રોમાંટિક સીન્સ પણ નિષ્પ્રાણ જ નજરે પડ્યાં. જોકે વિનય પાઠક તેમજ રણવીર શૌરીએ મળી અનેક વાર સારી કૉમેડી કરી લોકોને હસાવવાના પુરતા પ્રયત્નો કર્યાં, પરંતુ આમ છતાં બજાતે રહો જોઈ દર્શકો નિરાશ જ થયાં. ફિલ્મની વાર્તા ખૂબ જ મંદ છે અને ગીતોના નામે પણ માત્ર બે ગીતો જ દેખાયાં કે જેમનું પિક્ચરાઇઝેશન પણ કંઈ ખાસ નથી.